Document ID: 31996R1846

ΚΑΝΟΝΙΣΜΟΣ (ΕΚ) αριθ. 1846/96 ΤΗΣ ΕΠΙΤΡΟΠΗΣ της 25ης Σεπτεμβρίου 1996 για τροποποίηση του κανονισμού (ΕΚ) αριθ. 716/96 σχετικά με τη λήψη εκτάκτων μέτρων στήριξης για την αγορά βοείου κρέατος στο Ηνωμένο Βασίλειο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1588/96 (2), και ιδίως το άρθρο 23,
Εκτιμώντας:
ότι, στον κανονισμό (ΕΚ) αριθ. 716/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1512/96 (4), προβλέπονται έκτακτα μέτρα στήριξης για την αγορά κρέατος στο Ηνωμένο Βασίλειο, ιδίως χάρη στη δυνατότητα να χορηγείται αντιστάθμιση για τα ζώα που σφάζονται δυνάμει του καθεστώτος που προβλέπεται από τον κανονισμό 7 ότι η Κοινότητα συγχρηματοδοτεί τις δαπάνες αυτές ανά ζώο που αγοράζεται και καταστρέφεται 7 ότι, για υλικούς λόγους, μεσολαβεί μεγάλο χρονικό διάστημα μεταξύ της επεξεργασίας των υποπροϊόντων και της καταστροφής των ζώων αυτών 7 ότι πρέπει, συνεπώς, να χορηγείται στο Ηνωμένο Βασίλειο προκαταβολή 80 % μετά την επεξεργασία των υποπροϊόντων των αγορασθέντων ζώων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 παράγραφος 1 τρίτο εδάφιο του κανονισμού (ΕΚ) αριθ. 716/96 συμπληρώνεται ως εξής:
«Εντούτοις, καταβάλλεται προκαταβολή ίση με το 80 % του ποσού της συγχρηματοδότησης μετά την επεξεργασία των υποπροϊόντων των αγορασθέντων ζώων, που πραγματοποιείται σύμφωνα με το άρθρο 1 παράγραφος 2.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Σεπτεμβρίου 1996.

Labels: 18
17
5
6